
אגודת התעופה הכללית בישראל
Israeli Association of General Aviation

27 באפריל 2009
ביקור של מתנדבי טייסת 10 בעמותת "רטורנו"
 

ביום רביעי 22.4 ביקרנו נציגי טייסת 10 בעמותת "רטורנו" על פי הזמנתם, כהוקרה והבעת תודה מצידם על חוג התעופה שהעביר חברנו אבי סיילס לחניכי העמותה. לדברי איציק, מדריך ראשי בעמותה, "רטורנו" מטפלת בנערים שהתמכרו לסמים, בעיקר מן המגזר הדתי והחרדי, וכן בהתמכרויות אחרות. בהמשך סיפר לנו אחד החניכים את שעבר עליו מאז היותו ילד למישפחה בעיתית בירושלים, כיצד התדרדר לסמים ולפשע, הגיע בצו בית משפט לעמותה, ואיך הוא נימצא ממש עכשיו בתהליך של שיקום וריפוי. אותו בחור גם השתתף בהטסה בסיום החוג לתעופה, והודה במילים נירגשות על החוויה המיוחדת והמרגשת שזכה לה עם חבריו בטיסה הראשונה בחייו (ומן הסתם היחידה, עד כה), לא לפני שזיכה בחיבוק חם ובנשיקה מכל הלב את מתנדב הטייסת ארנון גנני שהטיס אותו...

עבורנו היה ביקור  זה חוויה מיוחדת ומאלפת.

אשר נחמיאס
מנהל טייסת 10 היוצא

